CELEX: 32013R0480
Language: mt
Date: 2013-05-24 00:00:00
Title: Regolament ta’ Implimentazzjoni tal-Kummissjoni (UE) Nru 480/2013 tal- 24 ta’ Mejju 2013 li jemenda r-Regolament ta’ Implimentazzjoni (UE) Nru 788/2012 fir-rigward tal-perjodu ta’ analiżi ta’ ċerti pestiċidi eżegwita fuq bażi volontarja  Test b’relevanza għaż-ŻEE

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 139/4
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 480/2013
   tal-24 ta’ Mejju 2013
   li jemenda r-Regolament ta’ Implimentazzjoni (UE) Nru 788/2012 fir-rigward tal-perjodu ta’ analiżi ta’ ċerti pestiċidi eżegwita fuq bażi volontarja
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u partikolarment l-Artikoli 28 u 29 tiegħu,
   Billi:
   
               (1)
            
            
               Ir-Regolament ta’ Implimentazzjoni tal-Kummissjoni (UE) Nru 788/2012 tal-31 ta' Awwissu 2012 dwar programm multiannwali tal-Unjoni kkoordinat u ta’ kontroll għall-2013, il-2014 u l-2015 biex tiġi żgurata konformità mal-livelli massimi ta’ residwi ta’ pestiċidi u biex jivvaluta l-esponiment tal-konsumatur għal residwi ta’ pestiċidi fi u fuq ikel li joriġina mill-pjanti u mill-annimali (2) jipprovdi, fost l-oħrajn, għall-analiżi fl-2013 ta’ ċerti pestiċidi fuq bażi volontarja, b’mod partikolari dawk il-pestiċidi li jkunu għadhom kemm ġew miżjuda lill-programm minn dak ir-Regolament ta’ Implimentazzjoni jew dawk b’definizzjoni tar-residwu diffiċli ħafna sabiex jitħalla ż-żmien biex il-laboratorji uffiċjali jivvalidaw il-metodi mitluba mill-analiżi ta’ dawk il-pestiċidi. Billi l-laboratorji uffiċjali għad għandhom bżonn xi żmien għall-validazzjoni tal-metodi mitluba mill-analiżi ta’ dawk il-pestiċidi, l-analiżi ta’ dawn il-pestiċidi għandhom tibqa’ għaddejja fuq bażi volontarja fl-2014.
            
         
               (2)
            
            
               Ir-Regolament ta’ Implimentazzjoni (UE) Nru 788/2012 għandu għalhekk jiġi emendat skont dan.
            
         
               (3)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Fl-Anness I tar-Regolament ta’ Implimentazzjoni (UE) Nru 788/2012, in-nota (g) f’qiegħ il-paġna tinbidel b’dan li ġej:
   
      
                  “(g)
               
               
                  Analiżi fuq bażi volontarja fl-2013 u l-2014”.
               
            
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 70, 16.3.2005, p. 1.
   
      (2)  ĠU L 235, 1.9.2012, p. 8.